Einbi

Einbi ehk Enby on küla Lääne maakonnas Lääne-Nigula vallas.

Küla mainiti aastal 1540 Einbwͤ, aastal 1547 Enbue, aastal 1560 Embü, aastal 1565 aga Ehneby nime all. Enne Eesti omavalitsuste haldusreformi 2017. aastal kuulus küla Noarootsi valda. 

Looduskaitselisi kitsendusi põhjustab rannaalale ulatuv Väinamere hoiuala. Küla territooriumile jääb ka looduskaitsealune Sturesten ehk Lambakivi.Maa-ameti kaardiserver

Rootsi keelest tuleneva nime algusosa koosneb sõnast en ehk kadakas, kohalikus häälduses ein, ain Tagumine osa by tähendab rootsi keeles küla. Küla keskosast loodes on külaosa Väike-Einbi. Veel kaugemal loodes asub Voose (aastal 1798 mainitakse seal Osö kõrtsi), mille järgi on nime saanud Voosi kurk.Eesti kohanimede leksikon

Vaata ka
Pulmakivid

Viited

Kategooria:Lääne-Nigula valla külad